શ્રીહરિકોટા: ઈન્ડિયન સ્પેસ રિસર્ચ ઓર્ગેનાઈઝેશને (ઈસરો) આજે પોતાના ધ્રુવીય પ્રક્ષેપણ યાન દ્વારા રિમોટ સેન્સિંગ સેટેલાઈટ રિસોર્સ સેટ ૨-એનું સફળ પ્રક્ષેપણ કર્યું હતું. રિમોટ સેન્સિંગ સેટેલાઈટ રિસોર્સસેટ ૨-એનું લઈને પીએસએલવી-સી૩૬નું આજે સવારે ૧૦.૨૪ કલાકે આંધ્ર પ્રદેશના શ્રીહરિ કોટા સ્થિત સતીશ ધવન સ્પેસ સેન્ટર પરથી લોન્ચિંગ કરવામાં આવ્યું હતું. આ પીએસએલવી-સી ૩૬ રિસોર્સસેટ ૨-એ રિમોટ સેન્સિંગ સેટેલાઈટને ભ્રમણ કક્ષામાં સ્થાપિત કરશે.